钦定古今图书集成/理学汇编/学行典/第247卷 > 鹿惺
## 钦定古今图书集成/理学汇编/学行典/第247卷 > 鹿惺

按《定兴县志》：“鹿惺，江村人。年少时多力而尚义，每救
人之难，有推解之风。一日，赴市归，日已暮，见一醉人
枕囊卧车辙中，二凶人远伺之，将为不利，叱之去。因
呼其人而问之，知为卖网巾者，腰有重赀，路逢覆车，
饮之酒而醉，计途尚远，恐为二凶所尾及，因扶送之
店，财与货毫无所失，人高其义。子二：善政，登丙子；贤”
书，善平贡士，皆慨爽有父风。